## El Consell col·labora amb l’Ajuntament de Torrevieja per a promocionar els productes d’interés turístic del municipi

*** Turisme Comunitat Valenciana destina 85.000 euros a través d’un conveni de màrqueting per a impulsar la gastronomia de la destinació**

El Consell ha autoritzat la subscripció del conveni de col·laboració entre Turisme Comunitat Valenciana i l’Ajuntament de Torrevieja per a la promoció dels productes d’interés turístic a Torrevieja durant l’any 2024.

D’esta manera, Turisme Comunitat Valenciana destina un total de 85.000 euros a l’Ajuntament de Torrevieja per a la realització d’actuacions de màrqueting col·laboratiu, que enguany se centraran a promocionar la gastronomia del municipi.

En concret, es donarà suport al desenrotllament d’un festival gastronòmic a Torrevieja, basat en la cuina autòctona combinant tradició amb innovació, que es durà a terme durant l’últim trimestre de l’any.

Torrevieja és una de les destinacions turístiques més representatives de la Comunitat Valenciana i de la província d’Alacant, en el mercat nacional i internacional, per la seua privilegiada situació geogràfica, que ha fet d’esta ciutat un centre estratègic i una destinació turística amb una oferta competitiva i de qualitat.

Fecha: 24/09/2024